EÜ asutamislepingu artikli 251 lõike 2 teise lõigu kohaselt esitatud Komisjoni teatis Euroopa Parlamendile, milles käsitletakse nõukogu ühist seisukohta seoses tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmist („dokumentide kätteandmine“) käsitleva Euroopa parlamendi ja Nõukogu määruse vastuvõtmisega /* KOM/2007/0400 lõplik - COD 2005/0126 */





[pic] | EUROOPA ÜHENDUSTE KOMISJON | Brüssel 10.7.2007 KOM(2007) 400 lõplik 2005/0126 (COD) EÜ asutamislepingu artikli 251 lõike 2 teise lõigu kohaselt esitatud KOMISJONI TEATIS EUROOPA PARLAMENDILE, milles käsitletakse nõukogu ühist seisukohta seoses tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmist („dokumentide kätteandmine“) käsitleva Euroopa Parlamendi ja nõukogu määruse vastuvõtmisega 2005/0126 (COD) EÜ asutamislepingu artikli 251 lõike 2 teise lõigu kohaselt esitatud KOMISJONI TEATIS EUROOPA PARLAMENDILE, milles käsitletakse nõukogu ühist seisukohta seoses tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmist („ dokumentide kätteandmine “) käsitleva Euroopa Parlamendi ja nõukogu määruse vastuvõtmisega 1. TAUST Ettepaneku edastamine Euroopa Parlamendile ja nõukogule (dokument KOM(2005) 305 (lõplik) – 2005/0126 (COD): | 7.7.2005 | Euroopa majandus- ja sotsiaalkomitee arvamus: | 14.2.2006 | Euroopa Parlamendi arvamus esimesel lugemisel: | 4.7.2006 | Muudetud ettepaneku edastamine: | 1.12.2006 | Ühise seisukoha vastuvõtmise kuupäev: | 28.6.2007 | 2. KOMISJONI ETTEPANEKU EESMÄRK Käesoleva määruse eesmärk on veelgi parandada ja kiirendada tsiviil- ja kaubandusasjade kohtu- ja kohtuväliste dokumentide liikmesriikide vahel edastamist ja kätteandmist, et lihtsustada määruse teatavate sätete kohaldamist ning parandada taotluse esitaja ja adressaadi õiguskindlust. 3. MÄRKUSED ÜHISE SEISUKOHA KOHTA 3.1. Üldmärkus Nõukogu ühine seisukoht võeti vastu ühehäälselt. Seisukoha põhisisu kattub komisjoni esialgse ettepanekuga (eeskätt oluline muudatus kulusid käsitlevas artiklis 11), mida on muudetud muudetud ettepanekuga. Peamised ühises seisukohas tehtud muudatused hõlmavad järgmist: - ühine seisukoht käsitleb määruse kooskõlastatud ja terviklikku versiooni, milles on arvestatud ka Euroopa Parlamendis vastuvõetud muudatusi (st tegemist ei ole üksnes määruse (EÜ) 1348/2000 muudatustega); - määruse kohaldamisala suhtes loobutakse sõnaselgelt riigi vastutusest tegude või tegevusetuse eest riigivõimu teostamisel („ acta iure imperii “) (artikli 1 lõige 1); - komitoloogia: nõuandemenetluse asemel kasutatakse kontrolliga regulatiivmenetlust (artiklid 17 ja 18); - Euroopa Liidu Teatajas avaldatakse liikmesriikide edastatud teave, välja arvatud asutuste ja keskasutuste ning nende jurisdiktsioonis olevate geograafiliste piirkondade aadressid ja muud kontaktandmed (artikli 23 lõige 2); - lisatakse II lisa (adressaadi teavitamine tema õigusest jätta dokument välja võtmata). Ülejäänud muudatused on formaalsemat laadi ja need on tehtud teksti loetavuse parandamiseks. Komisjon nõustub ühise seisukohaga, millega küll muudetakse teatavaid punkte komisjoni esialgses ettepanekus, mida on muudetud vastavalt parlamendi arvamusele, kuid mis sellest hoolimata vastab eesmärgile veelgi parandada ja kiirendada tsiviil- ja kaubandusasjade kohtu- ja kohtuväliste dokumentide liikmesriikide vahel edastamist ja kätteandmist. 3.2. Parlamendi tehtud muudatuste tulemus Kõik parlamendi tehtud muudatused lisati komisjoni muudetud ettepanekusse ja ühisesse seisukohta. 4. KOKKUVÕTE Komisjon nõustub ühise seisukohaga, sest see sisaldab tema esialgse ettepaneku põhielemente ja komisjoni muudetud ettepanekusse lisatud parlamendi muudatusi.